# GPS diferencial

El GPS Diferencial és un sistema que millora el posicionament basat en el Sistema de posicionament global. Aquesta tècnica es basa en la construcció de combinacions particulars d'observacions entre dos receptors, obtenint l'eliminació d'errors i del soroll del senyal.

## Descripció

Aquest sistema permet als receptors GPS que són compatibles amb aquesta tecnologia millorar l'exactitud de la geo-localització, transferint a aquests dispositius les dades necessàries per poder corregir l'error del senyal enviat pel sistema GPS.
World DGPS Database for Dxers Arxivat 2019-11-26 a Wayback Machine.

### L'error en el sistema GPS

El sistema normal de GPS està subjecte a un cert marge d'error d'uns 3-5 metres. Apart d'això, el Ministeri de Defensa americà "va afegir" deliberadament un error a les dades GPS, reservant-se el dret d'explotar la màxima precisió ("Disponibilitat selectiva") (l'error introduït per aquest sistema podia ser desenes de metres). Al cap d'alguns anys aquesta política va canviar permetent el GPS lliure dels errors introduïts expressament. No obstant això, les diferents fonts d'error fan que la precisió del sistema GPS no sigui suficient per algunes aplicacions (en àrees com ara la construcció, els serveis públics, les companyies d'aigua i electricitat, etc.).

### La instal·lació fixa

Per obtenir una precisió màxima (de l'ordre del centímetre), en el sistema diferencial, hi ha instal·lacions fixes en què la seva posició ha estat determinada per via geodèsica i amb altres mitjans amb la màxima precisió. Aquestes estacions reben senyals GPS i una "notificació" amb una mesura d'alta precisió (feta amb altres mitjans) de l'error de la posició rebuda des del GPS, en realitat, no dona la diferència de posició, sinó que dona la diferència entre la "distància Terra-satèl·lit calculada" respecte la "distància Terra-satèl·lit real" (que és coneguda). Aquest error es notifica a través d'un equip de ràdio GPS especial capaç de rebre la informació, de manera que pugui corregir l'error original del mesurament efectuat mitjançant els satèl·lits estàndard.
La unió de diverses estacions permanents (en general, almenys, 4) crea l'entitat definida generalment com a XARXA GPS. Una xarxa GPS (o GNSS si considerem també les constel·lacions GLONASS, GALILEU i COMPASS) és un conjunt d'estacions de referència,amb característiques homogènies de precisió i qualitat, amb els sensors utilitzats, constantment connectats a través de línies d'alta velocitat i fiabilitat, amb una infraestructura informàtica constituïda per un maquinari i un programari dedicats. La infraestructura és capaç de manejar el flux de dades procedents de les estacions de referència i oferir serveis a l'usuari en forma de correccions en temps real en format RTCM i dades en format RINEX.

## Vegeu també

* LORAN

## Referències

* 1 2 Kee, C., Parkinson, B. W., and Axelrad, P. (1991), "Wide area differential GPS", Navigation, Journal of the Institute of Navigation, 38, 2 (Summer, 1991), <http://ion.org/publications/search.cfm?searchText=GPS>
* ↑ Statement Arxivat 2016-12-21 a Wayback Machine. by the President regarding the United States' decision to stop degrading GPS accuracy
* ↑ «US Government page on GPS augmentation systems». Gps.gov, 14-03-2012. [Consulta: 7 juliol 2013].
* ↑ Monteiro, Luís Sardinha; Moore, Terry and Hill, Chris. 'What is the accuracy of DGPS?', The Journal of Navigation (2005) 58, 207-225.
* ↑ PRNewsire (22 January 1998). "UK & Republic of Ireland General Lighthouse Authorities Turn to Trimble GPS For Future Navigation". Nota de premsa.
* ↑ «Marine Differential GPS». Satellite Navigation. Trinity House. Arxivat de l'original el 2008-01-20. [Consulta: 20 desembre 2016].
* ↑ «USCG DGPS coverage plot via USCG Navigation Center». Arxivat de l'original el 2011-10-17. [Consulta: 7 juliol 2013].

## Enllaços externs

* USCG Navigation Center National DGPS system
* Useful DGPS Links, Databases and Resources